4
1 Καὶ πάλιν ἤρξατο διδάσκειν παρὰ τὴν θάλασσαν. καὶ ⸀συνάγεται* πρὸς αὐτὸν ὄχλος ⸀πλεῖστος† ὥστε αὐτὸν ⸂εἰς πλοῖον ἐμβάντα‡ καθῆσθαι ἐν τῇ θαλάσσῃ, καὶ πᾶς ὁ ὄχλος πρὸς τὴν θάλασσαν ἐπὶ τῆς γῆς ⸀ἦσαν§ 2 καὶ ἐδίδασκεν αὐτοὺς ἐν παραβολαῖς πολλά, καὶ ἔλεγεν αὐτοῖς ἐν τῇ διδαχῇ αὐτοῦ· 3 Ἀκούετε. ἰδοὺ ἐξῆλθεν ὁ ⸀σπείρων* σπεῖραι. 4 καὶ ἐγένετο ἐν τῷ σπείρειν ὃ μὲν ἔπεσεν παρὰ τὴν ὁδόν, καὶ ἦλθεν τὰ πετεινὰ καὶ κατέφαγεν αὐτό. 5 ⸂καὶ ἄλλο† ἔπεσεν ἐπὶ τὸ πετρῶδες ⸀ὅπου‡ οὐκ εἶχεν γῆν πολλήν, καὶ ⸀εὐθὺς§ ἐξανέτειλεν διὰ τὸ μὴ ἔχειν βάθος γῆς· 6 ⸂καὶ ὅτε ἀνέτειλεν ὁ ἥλιος* ⸀ἐκαυματίσθη† καὶ διὰ τὸ μὴ ἔχειν ῥίζαν ἐξηράνθη. 7 καὶ ἄλλο ἔπεσεν εἰς τὰς ἀκάνθας, καὶ ἀνέβησαν αἱ ἄκανθαι καὶ συνέπνιξαν αὐτό, καὶ καρπὸν οὐκ ἔδωκεν. 8 καὶ ⸀ἄλλα‡ ἔπεσεν εἰς τὴν γῆν τὴν καλήν, καὶ ἐδίδου καρπὸν ἀναβαίνοντα καὶ ⸀αὐξανόμενα§ καὶ ἔφερεν ⸂ἓν τριάκοντα καὶ ἓν ἑξήκοντα καὶ ἓν* ἑκατόν. 9 καὶ ἔλεγεν· ⸂Ὃς ἔχει† ὦτα ἀκούειν ἀκουέτω.
10 ⸂Καὶ ὅτε‡ ἐγένετο κατὰ μόνας, ⸀ἠρώτων§ αὐτὸν οἱ περὶ αὐτὸν σὺν τοῖς δώδεκα ⸂τὰς παραβολάς*. 11 καὶ ἔλεγεν αὐτοῖς· Ὑμῖν ⸂τὸ μυστήριον δέδοται† τῆς βασιλείας τοῦ θεοῦ· ἐκείνοις δὲ τοῖς ἔξω ἐν παραβολαῖς τὰ πάντα γίνεται, 12 ἵνα βλέποντες βλέπωσι καὶ μὴ ἴδωσιν, καὶ ἀκούοντες ἀκούωσι καὶ μὴ συνιῶσιν, μήποτε ἐπιστρέψωσιν καὶ ἀφεθῇ ⸀αὐτοῖς‡
13 Καὶ λέγει αὐτοῖς· Οὐκ οἴδατε τὴν παραβολὴν ταύτην, καὶ πῶς πάσας τὰς παραβολὰς γνώσεσθε; 14 ὁ σπείρων τὸν λόγον σπείρει. 15 οὗτοι δέ εἰσιν οἱ παρὰ τὴν ὁδὸν ὅπου σπείρεται ὁ λόγος, καὶ ὅταν ἀκούσωσιν ⸀εὐθὺς§ ἔρχεται ὁ Σατανᾶς καὶ αἴρει τὸν λόγον τὸν ἐσπαρμένον ⸂εἰς αὐτούς*. 16 καὶ οὗτοί εἰσιν ⸀ὁμοίως† οἱ ἐπὶ τὰ πετρώδη σπειρόμενοι, οἳ ὅταν ἀκούσωσιν τὸν λόγον ⸀εὐθὺς‡ μετὰ χαρᾶς λαμβάνουσιν αὐτόν, 17 καὶ οὐκ ἔχουσιν ῥίζαν ἐν ἑαυτοῖς ἀλλὰ πρόσκαιροί εἰσιν, εἶτα γενομένης θλίψεως ἢ διωγμοῦ διὰ τὸν λόγον ⸀εὐθὺς§ σκανδαλίζονται. 18 καὶ ⸀ἄλλοι* εἰσὶν οἱ εἰς τὰς ἀκάνθας σπειρόμενοι· ⸂οὗτοί εἰσιν† οἱ τὸν λόγον ⸀ἀκούσαντες‡ 19 καὶ αἱ μέριμναι τοῦ ⸀αἰῶνος§ καὶ ἡ ἀπάτη τοῦ πλούτου καὶ αἱ περὶ τὰ λοιπὰ ἐπιθυμίαι εἰσπορευόμεναι συμπνίγουσιν τὸν λόγον, καὶ ἄκαρπος γίνεται. 20 καὶ ⸀ἐκεῖνοί* εἰσιν οἱ ἐπὶ τὴν γῆν τὴν καλὴν σπαρέντες, οἵτινες ἀκούουσιν τὸν λόγον καὶ παραδέχονται καὶ καρποφοροῦσιν ⸂ἓν τριάκοντα καὶ ἓν ἑξήκοντα καὶ ἓν† ἑκατόν.
21 Καὶ ἔλεγεν ⸀αὐτοῖς‡ Μήτι ⸂ἔρχεται ὁ λύχνος§ ἵνα ὑπὸ τὸν μόδιον τεθῇ* ἢ ὑπὸ τὴν κλίνην, οὐχ ἵνα ἐπὶ τὴν λυχνίαν ⸀τεθῇ; 22 οὐ γάρ ἐστιν ⸀κρυπτὸν† ἐὰν μὴ ⸀ἵνα‡ φανερωθῇ, οὐδὲ ἐγένετο ἀπόκρυφον ἀλλʼ ἵνα ⸂ἔλθῃ εἰς φανερόν§. 23 εἴ τις ἔχει ὦτα ἀκούειν ἀκουέτω. 24 καὶ ἔλεγεν αὐτοῖς· Βλέπετε τί ἀκούετε. ἐν ᾧ μέτρῳ μετρεῖτε μετρηθήσεται ὑμῖν* καὶ προστεθήσεται ⸀ὑμῖν. 25 ὃς γὰρ ⸀ἔχει† δοθήσεται αὐτῷ· καὶ ὃ ‡ οὐκ ἔχει, καὶ ⸀ὃ ἔχει ἀρθήσεται ἀπʼ αὐτοῦ.
26 Καὶ ἔλεγεν· Οὕτως ἐστὶν ἡ βασιλεία τοῦ θεοῦ ⸀ὡς§ ἄνθρωπος βάλῃ τὸν σπόρον ἐπὶ τῆς γῆς 27 καὶ καθεύδῃ καὶ ἐγείρηται νύκτα καὶ ἡμέραν, καὶ ὁ σπόρος ⸀βλαστᾷ* καὶ μηκύνηται ὡς οὐκ οἶδεν αὐτός. 28 ⸀αὐτομάτη† ἡ γῆ καρποφορεῖ, πρῶτον χόρτον, ⸂εἶτα στάχυν, εἶτα‡ ⸂πλήρης σῖτον§ ἐν τῷ στάχυϊ. 29 ὅταν δὲ ⸀παραδοῖ* ὁ καρπός, ⸀εὐθὺς† ἀποστέλλει τὸ δρέπανον, ὅτι παρέστηκεν ὁ θερισμός.
30 Καὶ ἔλεγεν· ⸀Πῶς‡ ὁμοιώσωμεν τὴν βασιλείαν τοῦ θεοῦ, ἢ ἐν ⸀τίνι§ ⸂αὐτὴν παραβολῇ θῶμεν* ; 31 ὡς ⸀κόκκῳ† σινάπεως, ὃς ὅταν σπαρῇ ἐπὶ τῆς γῆς, ⸂μικρότερον ὂν‡ πάντων τῶν ⸀σπερμάτων τῶν ἐπὶ τῆς γῆς—§ 32 καὶ ὅταν σπαρῇ, ἀναβαίνει καὶ γίνεται ⸂μεῖζον πάντων τῶν λαχάνων* καὶ ποιεῖ κλάδους μεγάλους, ὥστε δύνασθαι ὑπὸ τὴν σκιὰν αὐτοῦ τὰ πετεινὰ τοῦ οὐρανοῦ κατασκηνοῦν.
33 Καὶ τοιαύταις παραβολαῖς πολλαῖς ἐλάλει αὐτοῖς τὸν λόγον, καθὼς ἠδύναντο ἀκούειν· 34 χωρὶς δὲ παραβολῆς οὐκ ἐλάλει αὐτοῖς, κατʼ ἰδίαν δὲ τοῖς ⸂ἰδίοις μαθηταῖς† ἐπέλυεν πάντα.
35 Καὶ λέγει αὐτοῖς ἐν ἐκείνῃ τῇ ἡμέρᾳ ὀψίας γενομένης· Διέλθωμεν εἰς τὸ πέραν. 36 καὶ ἀφέντες τὸν ὄχλον παραλαμβάνουσιν αὐτὸν ὡς ἦν ἐν τῷ πλοίῳ, καὶ ἄλλα ⸀πλοῖα‡ ἦν μετʼ αὐτοῦ. 37 καὶ γίνεται λαῖλαψ ⸂μεγάλη ἀνέμου§, ⸂καὶ τὰ* κύματα ἐπέβαλλεν εἰς τὸ πλοῖον, ὥστε ⸂ἤδη γεμίζεσθαι τὸ πλοῖον†. 38 καὶ ⸂αὐτὸς ἦν‡ ⸀ἐν§ τῇ πρύμνῃ ἐπὶ τὸ προσκεφάλαιον καθεύδων· καὶ ⸀ἐγείρουσιν* αὐτὸν καὶ λέγουσιν αὐτῷ· Διδάσκαλε, οὐ μέλει σοι ὅτι ἀπολλύμεθα; 39 καὶ διεγερθεὶς ἐπετίμησεν τῷ ἀνέμῳ καὶ εἶπεν τῇ θαλάσσῃ· Σιώπα, πεφίμωσο. καὶ ἐκόπασεν ὁ ἄνεμος, καὶ ἐγένετο γαλήνη μεγάλη. 40 καὶ εἶπεν αὐτοῖς· Τί δειλοί ἐστε; ⸀οὔπω† ἔχετε πίστιν; 41 καὶ ἐφοβήθησαν φόβον μέγαν, καὶ ἔλεγον πρὸς ἀλλήλους· Τίς ἄρα οὗτός ἐστιν ὅτι καὶ ὁ ἄνεμος καὶ ἡ θάλασσα ⸀ὑπακούει‡ αὐτῷ;
* 4:1 συνάγεται WH Treg NA28 ] συνήχθη RP † 4:1 πλεῖστος WH Treg NA28 ] πολύς RP ‡ 4:1 εἰς πλοῖον ἐμβάντα WH Treg NA28 ] ἐμβάντα εἰς τὸ πλοῖον RP § 4:1 ἦσαν WH Treg NA28 ] ἦν RP * 4:3 σπείρων WH NA28 ] + τοῦ Treg RP † 4:5 καὶ ἄλλο WH Treg NA28 ] Ἄλλο δὲ RP ‡ 4:5 ὅπου NA28 RP ] καὶ ὅπου WH Treg § 4:5 εὐθὺς WH Treg NA28 ] εὐθέως RP * 4:6 καὶ ὅτε ἀνέτειλεν ὁ ἥλιος WH Treg NA28 ] ἡλίου δὲ ἀνατείλαντος RP † 4:6 ἐκαυματίσθη WH RP NA28 ] ἐκαυματίσθησαν Treg NIV ‡ 4:8 ἄλλα WH NA28 ] ἄλλο Treg RP § 4:8 αὐξανόμενα WH NA28 ] αὐξανόμενον Treg; αὐξάνοντα RP * 4:8 ἓν … ἓν … ἓν NA28 ] εἰς … ἐν … ἐν WH; εἰς … εἰς … εἰς Treg; ἐν … ἐν … ἐν RP † 4:9 Ὃς ἔχει WH Treg NA28 ] Ὃ ἔχων RP ‡ 4:10 Καὶ ὅτε WH Treg NA28 ] Ὅτε δὲ RP § 4:10 ἠρώτων WH Treg NA28 ] ἠρώτησαν RP * 4:10 τὰς παραβολάς WH Treg NA28 ] τὴν παραβολήν RP † 4:11 τὸ μυστήριον δέδοται WH Treg NA28 ] δέδοται γνῶναι τὸ μυστήριον RP ‡ 4:12 αὐτοῖς WH Treg NA28 ] + τὰ ἁμαρτήματα RP § 4:15 εὐθὺς WH Treg NA28 ] εὐθέως RP * 4:15 εἰς αὐτούς WH Treg NA28 ] ἐν ταῖς καρδίαις αὐτῶν RP † 4:16 ὁμοίως WH Treg NIV RP ] – NA28 ‡ 4:16 εὐθὺς WH Treg NA28 ] εὐθέως RP § 4:17 εὐθὺς WH Treg NA28 ] εὐθέως RP * 4:18 ἄλλοι WH Treg NA28 ] οὗτοί RP † 4:18 οὗτοί εἰσιν WH Treg NA28 ] – RP ‡ 4:18 ἀκούσαντες WH Treg NA28 ] ἀκούοντες RP § 4:19 αἰῶνος WH Treg NA28 ] + τούτου RP; βίου NIV * 4:20 ἐκεῖνοί WH Treg NA28 ] οὗτοί RP † 4:20 ἓν … ἓν … ἓν NA28 ] ἐν … ἐν … ἐν WH Treg RP ‡ 4:21 αὐτοῖς Treg NA28 RP ] + ὅτι WH § 4:21 ἔρχεται ὁ λύχνος WH Treg NA28 ] ὁ λύχνος ἔρχεται RP * 4:21 τεθῇ WH Treg NA28 ] ἐπιτεθῇ RP † 4:22 κρυπτὸν WH Treg NA28 ] τι κρυπτόν, ὃ RP ‡ 4:22 ἵνα WH NA28 ] – Treg RP § 4:22 ἔλθῃ εἰς φανερόν WH Treg NA28 ] εἰς φανερὸν ἔλθῃ RP * 4:24 ὑμῖν WH Treg NA28 ] + τοῖς ἀκούουσιν RP † 4:25 ἔχει WH Treg NA28 ] ἂν ἔχῃ RP ‡ 4:25 ὃ WH NA28 RP ] ὃς Treg § 4:26 ὡς WH Treg NA28 ] + ἐὰν RP * 4:27 βλαστᾷ WH Treg NA28 ] βλαστάνῃ RP † 4:28 αὐτομάτη WH Treg NA28 ] + γὰρ RP ‡ 4:28 εἶτα … εἶτα Treg NA28 RP ] εἶτεν … εἶτεν WH § 4:28 πλήρης σῖτον NA28 ] πλήρη σῖτον WH RP; πλήρης σῖτος Treg * 4:29 παραδοῖ WH Treg NA28 ] παραδῷ RP † 4:29 εὐθὺς WH Treg NA28 ] εὐθέως RP ‡ 4:30 Πῶς WH Treg NA28 ] Τίνι RP § 4:30 τίνι WH Treg NA28 ] ποίᾳ RP * 4:30 αὐτὴν παραβολῇ θῶμεν WH Treg NA28 ] παραβολῇ παραβάλωμεν αὐτήν RP † 4:31 κόκκῳ WH NA28 ] κόκκον Treg RP ‡ 4:31 μικρότερον ὂν WH Treg NA28 ] μικρότερος RP § 4:31 σπερμάτων WH Treg NA28 ] + ἐστὶν RP * 4:32 μεῖζον πάντων τῶν λαχάνων WH NA28 ] μείζων πάντων τῶν λαχάνων Treg; πάντων τῶν λαχάνων μείζων RP † 4:34 ἰδίοις μαθηταῖς WH NA28 ] μαθηταῖς αὐτοῦ Treg RP ‡ 4:36 πλοῖα WH Treg NA28 ] δὲ πλοιάρια RP § 4:37 μεγάλη ἀνέμου WH Treg NA28 ] ἀνέμου μεγάλη RP * 4:37 καὶ τὰ WH Treg NA28 ] τὰ δὲ RP † 4:37 ἤδη γεμίζεσθαι τὸ πλοῖον WH Treg NA28 ] αὐτὸ ἤδη γεμίζεσθα RP ‡ 4:38 αὐτὸς ἦν WH NA28 ] ἦν αὐτὸς Treg RP § 4:38 ἐν WH Treg NA28 ] ἐπὶ RP * 4:38 ἐγείρουσιν WH Treg NA28 ] διεγείρουσιν RP † 4:40 οὔπω WH Treg NA28 ] οὕτως Πῶς οὐκ RP ‡ 4:41 ὑπακούει WH Treg NA28 ] ὑπακούουσιν RP