26
1 Ἀγρίππας δὲ πρὸς τὸν Παῦλον ἔφη· Ἐπιτρέπεταί σοι ⸀ὑπὲρ* σεαυτοῦ λέγειν. τότε ὁ Παῦλος ⸂ἐκτείνας τὴν χεῖρα ἀπελογεῖτο† · 2 Περὶ πάντων ὧν ἐγκαλοῦμαι ὑπὸ Ἰουδαίων, βασιλεῦ Ἀγρίππα, ἥγημαι ἐμαυτὸν μακάριον ἐπὶ σοῦ μέλλων ⸂σήμερον ἀπολογεῖσθαι‡, 3 μάλιστα γνώστην ὄντα σε πάντων τῶν κατὰ Ἰουδαίους ⸀ἐθῶν§ τε καὶ ζητημάτων· διὸ ⸀δέομαι* μακροθύμως ἀκοῦσαί μου. 4 Τὴν μὲν οὖν βίωσίν μου ⸀τὴν† ἐκ νεότητος τὴν ἀπʼ ἀρχῆς γενομένην ἐν τῷ ἔθνει μου ἔν ⸀τε‡ Ἱεροσολύμοις ἴσασι ⸀πάντες§ Ἰουδαῖοι, 5 προγινώσκοντές με ἄνωθεν, ἐὰν θέλωσι μαρτυρεῖν, ὅτι κατὰ τὴν ἀκριβεστάτην αἵρεσιν τῆς ἡμετέρας θρησκείας ἔζησα Φαρισαῖος. 6 καὶ νῦν ἐπʼ ἐλπίδι τῆς ⸀εἰς* τοὺς πατέρας ⸀ἡμῶν† ἐπαγγελίας γενομένης ὑπὸ τοῦ θεοῦ ἕστηκα κρινόμενος, 7 εἰς ἣν τὸ δωδεκάφυλον ἡμῶν ἐν ἐκτενείᾳ νύκτα καὶ ἡμέραν λατρεῦον ἐλπίζει καταντῆσαι· περὶ ἧς ἐλπίδος ἐγκαλοῦμαι ⸂ὑπὸ Ἰουδαίων, βασιλεῦ⸃·‡ 8 τί ἄπιστον κρίνεται παρʼ ὑμῖν εἰ ὁ θεὸς νεκροὺς ἐγείρει; 9 Ἐγὼ μὲν οὖν ἔδοξα ἐμαυτῷ πρὸς τὸ ὄνομα Ἰησοῦ τοῦ Ναζωραίου δεῖν πολλὰ ἐναντία πρᾶξαι· 10 ὃ καὶ ἐποίησα ἐν Ἱεροσολύμοις, καὶ πολλούς ⸀τε§ τῶν ἁγίων ἐγὼ ⸀ἐν* φυλακαῖς κατέκλεισα τὴν παρὰ τῶν ἀρχιερέων ἐξουσίαν λαβών, ἀναιρουμένων τε αὐτῶν κατήνεγκα ψῆφον, 11 καὶ κατὰ πάσας τὰς συναγωγὰς πολλάκις τιμωρῶν αὐτοὺς ἠνάγκαζον βλασφημεῖν, περισσῶς τε ἐμμαινόμενος αὐτοῖς ἐδίωκον ἕως καὶ εἰς τὰς ἔξω πόλεις. 12 Ἐν ⸀οἷς† πορευόμενος εἰς τὴν Δαμασκὸν μετʼ ἐξουσίας καὶ ἐπιτροπῆς ⸀τῆς‡ τῶν ἀρχιερέων 13 ἡμέρας μέσης κατὰ τὴν ὁδὸν εἶδον, βασιλεῦ, οὐρανόθεν ὑπὲρ τὴν λαμπρότητα τοῦ ἡλίου περιλάμψαν με φῶς καὶ τοὺς σὺν ἐμοὶ πορευομένους· 14 πάντων ⸀τε§ καταπεσόντων ἡμῶν εἰς τὴν γῆν ἤκουσα φωνὴν ⸀λέγουσαν* πρός ⸀με† τῇ Ἑβραΐδι διαλέκτῳ· Σαοὺλ Σαούλ, τί με διώκεις; σκληρόν σοι πρὸς κέντρα λακτίζειν. 15 ἐγὼ δὲ εἶπα· Τίς εἶ, κύριε; ὁ δὲ ⸀κύριος‡ εἶπεν· Ἐγώ εἰμι Ἰησοῦς ὃν σὺ διώκεις· 16 ἀλλὰ ἀνάστηθι καὶ στῆθι ἐπὶ τοὺς πόδας σου· εἰς τοῦτο γὰρ ὤφθην σοι, προχειρίσασθαί σε ὑπηρέτην καὶ μάρτυρα ὧν τε εἶδές ⸀με§ ὧν τε ὀφθήσομαί σοι, 17 ἐξαιρούμενός σε ἐκ* τοῦ λαοῦ καὶ ⸀ἐκ τῶν ἐθνῶν, εἰς οὓς ἐγὼ ⸂ἀποστέλλω σε† 18 ἀνοῖξαι ὀφθαλμοὺς αὐτῶν, τοῦ ⸀ἐπιστρέψαι‡ ἀπὸ σκότους εἰς φῶς καὶ τῆς ἐξουσίας τοῦ Σατανᾶ ἐπὶ τὸν θεόν, τοῦ λαβεῖν αὐτοὺς ἄφεσιν ἁμαρτιῶν καὶ κλῆρον ἐν τοῖς ἡγιασμένοις πίστει τῇ εἰς ἐμέ. 19 Ὅθεν, βασιλεῦ Ἀγρίππα, οὐκ ἐγενόμην ἀπειθὴς τῇ οὐρανίῳ ὀπτασίᾳ, 20 ἀλλὰ τοῖς ἐν Δαμασκῷ πρῶτόν ⸀τε§ καὶ Ἱεροσολύμοις, ⸀πᾶσάν* τε τὴν χώραν τῆς Ἰουδαίας, καὶ τοῖς ἔθνεσιν ⸀ἀπήγγελλον† μετανοεῖν καὶ ἐπιστρέφειν ἐπὶ τὸν θεόν, ἄξια τῆς μετανοίας ἔργα πράσσοντας. 21 ἕνεκα τούτων ⸂με Ἰουδαῖοι‡ ⸀συλλαβόμενοι§ ἐν τῷ ἱερῷ ἐπειρῶντο διαχειρίσασθαι. 22 ἐπικουρίας οὖν τυχὼν τῆς ⸀ἀπὸ* τοῦ θεοῦ ἄχρι τῆς ἡμέρας ταύτης ἕστηκα μαρτυρόμενος μικρῷ τε καὶ μεγάλῳ, οὐδὲν ἐκτὸς λέγων ὧν τε οἱ προφῆται ἐλάλησαν μελλόντων γίνεσθαι καὶ Μωϋσῆς, 23 εἰ παθητὸς ὁ χριστός, εἰ πρῶτος ἐξ ἀναστάσεως νεκρῶν φῶς μέλλει καταγγέλλειν τῷ ⸀τε† λαῷ καὶ τοῖς ἔθνεσιν. 24 Ταῦτα δὲ αὐτοῦ ἀπολογουμένου ὁ Φῆστος μεγάλῃ τῇ φωνῇ ⸀φησιν‡ Μαίνῃ, Παῦλε· τὰ πολλά σε γράμματα εἰς μανίαν περιτρέπει. 25 ὁ δὲ ⸀Παῦλος§ Οὐ μαίνομαι, φησίν, κράτιστε Φῆστε, ἀλλὰ ἀληθείας καὶ σωφροσύνης ῥήματα ἀποφθέγγομαι. 26 ἐπίσταται γὰρ περὶ τούτων ὁ βασιλεύς, πρὸς ὃν ⸀καὶ* παρρησιαζόμενος λαλῶ· λανθάνειν γὰρ ⸀αὐτὸν† τούτων οὐ πείθομαι ⸀οὐθέν‡ οὐ γάρ ⸀ἐστιν§ ἐν γωνίᾳ πεπραγμένον τοῦτο. 27 πιστεύεις, βασιλεῦ Ἀγρίππα, τοῖς προφήταις; οἶδα ὅτι πιστεύεις. 28 ὁ δὲ Ἀγρίππας πρὸς τὸν ⸀Παῦλον* Ἐν ὀλίγῳ με πείθεις Χριστιανὸν ⸀ποιῆσαι† 29 ὁ δὲ ⸀Παῦλος‡ Εὐξαίμην ἂν τῷ θεῷ καὶ ἐν ὀλίγῳ καὶ ἐν ⸀μεγάλῳ§ οὐ μόνον σὲ ἀλλὰ καὶ πάντας τοὺς ἀκούοντάς μου σήμερον γενέσθαι τοιούτους ὁποῖος καὶ ἐγώ εἰμι παρεκτὸς τῶν δεσμῶν τούτων. 30 ⸀Ἀνέστη* ⸀τε† ὁ βασιλεὺς καὶ ὁ ἡγεμὼν ἥ τε Βερνίκη καὶ οἱ συγκαθήμενοι αὐτοῖς, 31 καὶ ἀναχωρήσαντες ἐλάλουν πρὸς ἀλλήλους λέγοντες ὅτι Οὐδὲν θανάτου ⸂ἢ δεσμῶν ἄξιον‡ ⸀τι§ πράσσει ὁ ἄνθρωπος οὗτος. 32 Ἀγρίππας δὲ τῷ Φήστῳ ἔφη· Ἀπολελύσθαι ἐδύνατο ὁ ἄνθρωπος οὗτος εἰ μὴ ἐπεκέκλητο Καίσαρα.
* 26:1 ὑπὲρ WH RP ] περὶ Treg NA28 † 26:1 ἐκτείνας τὴν χεῖρα ἀπελογεῖτο WH Treg NA28 ] ἀπελογεῖτο ἐκτείνας τὴν χεῖρα RP ‡ 26:2 σήμερον ἀπολογεῖσθαι WH Treg NA28 ] ἀπολογεῖσθαι σήμερον RP § 26:3 ἐθῶν WH Treg NA28 ] ἠθῶν RP * 26:3 δέομαι WH Treg NA28 ] + σου RP † 26:4 τὴν NA28 RP ] – WH Treg ‡ 26:4 τε WH Treg NA28 ] – RP § 26:4 πάντες WH Treg ] + οἱ NA28 RP * 26:6 εἰς WH Treg NA28 ] πρὸς RP † 26:6 ἡμῶν WH Treg NA28 ] – RP ‡ 26:7 ὑπὸ Ἰουδαίων βασιλεῦ WH Treg NA28 ] βασιλεῦ Ἀγρίππα ὑπὸ Ἰουδαίων RP § 26:10 τε WH Treg NA28 ] – RP * 26:10 ἐν WH Treg NA28 ] – RP † 26:12 οἷς WH Treg NA28 ] + καὶ RP ‡ 26:12 τῆς WH Treg NA28 ] + παρὰ RP § 26:14 τε WH Treg NA28 ] δὲ RP * 26:14 λέγουσαν WH Treg NA28 ] λαλοῦσαν RP † 26:14 με WH Treg NA28 ] + καὶ λέγουσαν RP ‡ 26:15 κύριος WH Treg NA28 ] – RP § 26:16 με WH NA28 ] – Treg RP * 26:17 ἐκ WH Treg NA28 ] – RP † 26:17 ἀποστέλλω σε WH Treg NA28 ] σε ἀποστέλλω RP ‡ 26:18 ἐπιστρέψαι WH Treg NA28 ] ὑποστρέψαι RP § 26:20 τε WH Treg NA28 ] – RP * 26:20 πᾶσάν WH Treg NA28 ] εἰς πᾶσάν RP † 26:20 ἀπήγγελλον WH Treg NA28 ] ἀπαγγέλλων RP ‡ 26:21 με Ἰουδαῖοι WH Treg NA28 ] οἱ Ἰουδαῖοι με RP § 26:21 συλλαβόμενοι WH Treg RP ] + ὄντα NA28 * 26:22 ἀπὸ WH Treg NA28 ] παρὰ RP † 26:23 τε WH Treg NA28 ] – RP ‡ 26:24 φησιν WH Treg NA28 ] ἔφη RP § 26:25 Παῦλος WH Treg NA28 ] – RP * 26:26 καὶ Treg NA28 RP ] – WH † 26:26 αὐτὸν WH ] + τι Treg NA28 RP ‡ 26:26 οὐθέν WH Treg NA28 ] οὐδέν RP § 26:26 ἐστιν WH Treg NA28 ] – RP * 26:28 Παῦλον WH Treg NA28 ] + ἔφη RP † 26:28 ποιῆσαι WH Treg NA28 ] γενέσθαι RP ‡ 26:29 Παῦλος WH Treg NA28 ] + εἶπεν RP § 26:29 μεγάλῳ WH Treg NA28 ] πολλῷ RP * 26:30 Ἀνέστη WH Treg NA28 ] Καὶ ταῦτα εἰπόντος αὐτοῦ ἀνέστη RP † 26:30 τε WH Treg NA28 ] – RP ‡ 26:31 ἢ δεσμῶν ἄξιον WH Treg NA28 ] ἄξιον ἢ δεσμῶν RP § 26:31 τι NA28 ] – WH Treg RP