15
1 Καὶ ⸀εὐθὺς* πρωῒ συμβούλιον ποιήσαντες οἱ ἀρχιερεῖς μετὰ τῶν πρεσβυτέρων καὶ γραμματέων καὶ ὅλον τὸ συνέδριον δήσαντες τὸν Ἰησοῦν ἀπήνεγκαν καὶ ⸀παρέδωκαν† Πιλάτῳ. 2 καὶ ἐπηρώτησεν αὐτὸν ὁ Πιλᾶτος· Σὺ εἶ ὁ βασιλεὺς τῶν Ἰουδαίων; ὁ δὲ ἀποκριθεὶς ⸂αὐτῷ λέγει‡ · Σὺ λέγεις. 3 καὶ κατηγόρουν αὐτοῦ οἱ ἀρχιερεῖς πολλά. 4 ὁ δὲ Πιλᾶτος πάλιν ⸀ἐπηρώτα§ αὐτὸν λέγων· Οὐκ ἀποκρίνῃ οὐδέν; ἴδε πόσα σου ⸀κατηγοροῦσιν* 5 ὁ δὲ Ἰησοῦς οὐκέτι οὐδὲν ἀπεκρίθη, ὥστε θαυμάζειν τὸν Πιλᾶτον. 6 Κατὰ δὲ ἑορτὴν ἀπέλυεν αὐτοῖς ἕνα δέσμιον ⸂ὃν παρῃτοῦντο†. 7 ἦν δὲ ὁ λεγόμενος Βαραββᾶς μετὰ τῶν ⸀στασιαστῶν‡ δεδεμένος οἵτινες ἐν τῇ στάσει φόνον πεποιήκεισαν. 8 καὶ ⸀ἀναβὰς§ ὁ ὄχλος ἤρξατο αἰτεῖσθαι ⸀καθὼς* ἐποίει αὐτοῖς. 9 ὁ δὲ Πιλᾶτος ἀπεκρίθη αὐτοῖς λέγων· Θέλετε ἀπολύσω ὑμῖν τὸν βασιλέα τῶν Ἰουδαίων; 10 ἐγίνωσκεν γὰρ ὅτι διὰ φθόνον παραδεδώκεισαν αὐτὸν οἱ ἀρχιερεῖς. 11 οἱ δὲ ἀρχιερεῖς ἀνέσεισαν τὸν ὄχλον ἵνα μᾶλλον τὸν Βαραββᾶν ἀπολύσῃ αὐτοῖς. 12 ὁ δὲ Πιλᾶτος ⸂πάλιν ἀποκριθεὶς ἔλεγεν† αὐτοῖς· Τί οὖν ⸀θέλετε‡ ποιήσω ⸂ὃν λέγετε§ ⸀τὸν* βασιλέα τῶν Ἰουδαίων; 13 οἱ δὲ πάλιν ἔκραξαν· Σταύρωσον αὐτόν. 14 ὁ δὲ Πιλᾶτος ἔλεγεν αὐτοῖς· Τί γὰρ ⸂ἐποίησεν κακόν† ; οἱ δὲ ⸀περισσῶς‡ ἔκραξαν· Σταύρωσον αὐτόν. 15 ὁ δὲ Πιλᾶτος βουλόμενος τῷ ὄχλῳ τὸ ἱκανὸν ποιῆσαι ἀπέλυσεν αὐτοῖς τὸν Βαραββᾶν, καὶ παρέδωκεν τὸν Ἰησοῦν φραγελλώσας ἵνα σταυρωθῇ. 16 Οἱ δὲ στρατιῶται ἀπήγαγον αὐτὸν ἔσω τῆς αὐλῆς, ὅ ἐστιν πραιτώριον, καὶ συγκαλοῦσιν ὅλην τὴν σπεῖραν. 17 καὶ ⸀ἐνδιδύσκουσιν§ αὐτὸν πορφύραν καὶ περιτιθέασιν αὐτῷ πλέξαντες ἀκάνθινον στέφανον· 18 καὶ ἤρξαντο ἀσπάζεσθαι αὐτόν· Χαῖρε, ⸀βασιλεῦ* τῶν Ἰουδαίων· 19 καὶ ἔτυπτον αὐτοῦ τὴν κεφαλὴν καλάμῳ καὶ ἐνέπτυον αὐτῷ, καὶ τιθέντες τὰ γόνατα προσεκύνουν αὐτῷ. 20 καὶ ὅτε ἐνέπαιξαν αὐτῷ, ἐξέδυσαν αὐτὸν τὴν πορφύραν καὶ ἐνέδυσαν αὐτὸν τὰ ἱμάτια ⸂τὰ ἴδια†. καὶ ἐξάγουσιν αὐτὸν ἵνα ⸀σταυρώσωσιν‡ αὐτόν. 21 Καὶ ἀγγαρεύουσιν παράγοντά τινα Σίμωνα Κυρηναῖον ἐρχόμενον ἀπʼ ἀγροῦ, τὸν πατέρα Ἀλεξάνδρου καὶ Ῥούφου, ἵνα ἄρῃ τὸν σταυρὸν αὐτοῦ. 22 καὶ φέρουσιν αὐτὸν§ ἐπὶ ⸀τὸν ⸀Γολγοθᾶν* τόπον, ὅ ἐστιν ⸀μεθερμηνευόμενον† Κρανίου Τόπος. 23 καὶ ἐδίδουν ⸀αὐτῷ‡ ἐσμυρνισμένον οἶνον, ⸀ὃς§ δὲ οὐκ ἔλαβεν. 24 καὶ ⸂σταυροῦσιν αὐτὸν καὶ* διαμερίζονται τὰ ἱμάτια αὐτοῦ, βάλλοντες κλῆρον ἐπʼ αὐτὰ τίς τί ἄρῃ. 25 Ἦν δὲ ὥρα τρίτη καὶ ἐσταύρωσαν αὐτόν. 26 καὶ ἦν ἡ ἐπιγραφὴ τῆς αἰτίας αὐτοῦ ἐπιγεγραμμένη· Ὁ βασιλεὺς τῶν Ἰουδαίων. 27 καὶ σὺν αὐτῷ σταυροῦσιν δύο λῃστάς, ἕνα ἐκ δεξιῶν καὶ ἕνα ἐξ εὐωνύμων ⸀αὐτοῦ† 29 Καὶ οἱ παραπορευόμενοι ἐβλασφήμουν αὐτὸν κινοῦντες τὰς κεφαλὰς αὐτῶν καὶ λέγοντες· Οὐὰ ὁ καταλύων τὸν ναὸν καὶ ⸂οἰκοδομῶν ἐν τρισὶν ἡμέραις‡, 30 σῶσον σεαυτὸν ⸀καταβὰς§ ἀπὸ τοῦ σταυροῦ. 31 ὁμοίως καὶ οἱ ἀρχιερεῖς ἐμπαίζοντες πρὸς ἀλλήλους μετὰ τῶν γραμματέων ἔλεγον· Ἄλλους ἔσωσεν, ἑαυτὸν οὐ δύναται σῶσαι· 32 ὁ χριστὸς ὁ ⸀βασιλεὺς* Ἰσραὴλ καταβάτω νῦν ἀπὸ τοῦ σταυροῦ, ἵνα ἴδωμεν καὶ ⸀πιστεύσωμεν† καὶ οἱ συνεσταυρωμένοι ⸀σὺν‡ αὐτῷ ὠνείδιζον αὐτόν. 33 ⸂Καὶ γενομένης§ ὥρας ἕκτης σκότος ἐγένετο ἐφʼ ὅλην τὴν γῆν ἕως ὥρας ἐνάτης. 34 καὶ τῇ ⸂ἐνάτῃ ὥρᾳ* ἐβόησεν ὁ Ἰησοῦς φωνῇ ⸀μεγάλῃ† Ἐλωῒ ἐλωῒ ⸀λεμὰ‡ σαβαχθάνι; ὅ ἐστιν μεθερμηνευόμενον Ὁ θεός μου ὁ θεός μου, εἰς τί ⸂ἐγκατέλιπές με§ ; 35 καί τινες τῶν παρεστηκότων ἀκούσαντες ἔλεγον· ⸀Ἴδε* Ἠλίαν φωνεῖ. 36 δραμὼν δέ ⸂τις καὶ† γεμίσας σπόγγον ὄξους ⸀περιθεὶς‡ καλάμῳ ἐπότιζεν αὐτόν, λέγων· Ἄφετε ἴδωμεν εἰ ἔρχεται Ἠλίας καθελεῖν αὐτόν. 37 ὁ δὲ Ἰησοῦς ἀφεὶς φωνὴν μεγάλην ἐξέπνευσεν. 38 καὶ τὸ καταπέτασμα τοῦ ναοῦ ἐσχίσθη εἰς δύο ἀπʼ ἄνωθεν ἕως κάτω. 39 ἰδὼν δὲ ὁ κεντυρίων ὁ παρεστηκὼς ἐξ ἐναντίας αὐτοῦ ὅτι ⸀οὕτως§ ἐξέπνευσεν εἶπεν· Ἀληθῶς ⸂οὗτος ὁ ἄνθρωπος* υἱὸς ⸂θεοῦ ἦν†. 40 Ἦσαν δὲ καὶ γυναῖκες ἀπὸ μακρόθεν θεωροῦσαι, ἐν ⸀αἷς‡ καὶ ⸀Μαρία§ ἡ * Μαγδαληνὴ καὶ Μαρία ⸀ἡ Ἰακώβου τοῦ μικροῦ καὶ ⸀Ἰωσῆτος† μήτηρ καὶ Σαλώμη, 41 ⸀αἳ‡ ὅτε ἦν ἐν τῇ Γαλιλαίᾳ ἠκολούθουν αὐτῷ καὶ διηκόνουν αὐτῷ, καὶ ἄλλαι πολλαὶ αἱ συναναβᾶσαι αὐτῷ εἰς Ἱεροσόλυμα. 42 Καὶ ἤδη ὀψίας γενομένης, ἐπεὶ ἦν παρασκευή, ὅ ἐστιν ⸀προσάββατον§ 43 ⸀ἐλθὼν* Ἰωσὴφ ⸀ὁ† ἀπὸ Ἁριμαθαίας εὐσχήμων βουλευτής, ὃς καὶ αὐτὸς ἦν προσδεχόμενος τὴν βασιλείαν τοῦ θεοῦ, τολμήσας εἰσῆλθεν πρὸς ⸀τὸν‡ Πιλᾶτον καὶ ᾐτήσατο τὸ σῶμα τοῦ Ἰησοῦ. 44 ὁ δὲ Πιλᾶτος ἐθαύμασεν εἰ ἤδη τέθνηκεν, καὶ προσκαλεσάμενος τὸν κεντυρίωνα ἐπηρώτησεν αὐτὸν εἰ ⸀πάλαι§ ἀπέθανεν· 45 καὶ γνοὺς ἀπὸ τοῦ κεντυρίωνος ἐδωρήσατο τὸ ⸀πτῶμα* τῷ Ἰωσήφ. 46 καὶ ἀγοράσας ⸀σινδόνα† καθελὼν αὐτὸν ἐνείλησεν τῇ σινδόνι καὶ ⸀ἔθηκεν‡ αὐτὸν ἐν ⸀μνημείῳ§ ὃ ἦν λελατομημένον ἐκ πέτρας, καὶ προσεκύλισεν λίθον ἐπὶ τὴν θύραν τοῦ μνημείου. 47 ἡ δὲ Μαρία ἡ Μαγδαληνὴ καὶ Μαρία ⸂ἡ Ἰωσῆτος* ἐθεώρουν ποῦ ⸀τέθειται†
* 15:1 εὐθὺς WH Treg NA28 ] εὐθέως ἐπὶ τὸ RP † 15:1 παρέδωκαν WH Treg NA28 ] + τῷ RP ‡ 15:2 αὐτῷ λέγει WH Treg NA28 ] εἶπεν αὐτῷ RP § 15:4 ἐπηρώτα WH Treg NA28 ] ἐπηρώτησεν RP * 15:4 κατηγοροῦσιν WH Treg NA28 ] καταμαρτυροῦσιν RP † 15:6 ὃν παρῃτοῦντο WH NA28 ] ὅνπερ ᾐτοῦντο Treg RP ‡ 15:7 στασιαστῶν WH Treg NA28 ] συστασιαστῶν RP § 15:8 ἀναβὰς WH Treg NA28 ] ἀναβοήσας RP * 15:8 καθὼς WH NA28 ] + ἀεὶ Treg RP † 15:12 πάλιν ἀποκριθεὶς ἔλεγεν WH Treg NA28 ] ἀποκριθεὶς πάλιν εἶπεν RP ‡ 15:12 θέλετε Treg RP NA28 ] – WH NIV § 15:12 ὃν λέγετε WH NA28 RP ] – Treg * 15:12 τὸν WH Treg NA28 ] – RP † 15:14 ἐποίησεν κακόν WH Treg NA28 ] κακὸν ἐποίησεν RP ‡ 15:14 περισσῶς WH Treg NA28 ] περισσοτέρως RP § 15:17 ἐνδιδύσκουσιν WH Treg NA28 ] ἐνδύουσιν RP * 15:18 βασιλεῦ WH Treg NA28 ] ὁ βασιλεὺς RP † 15:20 τὰ ἴδια Treg RP ] αὐτοῦ WH NA28 ‡ 15:20 σταυρώσωσιν WH NA28 RP ] σταυρώσουσιν Treg § 15:22 τὸν WH Treg NA28 ] – RP * 15:22 Γολγοθᾶν WH NA28 ] Γολγοθᾶ Treg RP † 15:22 μεθερμηνευόμενον Treg NA28 RP ] μεθερμηνευόμενος WH ‡ 15:23 αὐτῷ WH Treg NA28 ] + πιεῖν RP § 15:23 ὃς WH Treg NA28 ] ὁ RP * 15:24 σταυροῦσιν αὐτὸν καὶ WH Treg NA28 ] σταυρώσαντες αὐτὸν RP † 15:27 αὐτοῦ WH NA28 ] + 28 Καὶ ἐπληρώθη ἡ γραφὴ ἡ λέγουσα, Καὶ μετὰ ἀνόμων ἐλογίσθη Treg RP ‡ 15:29 οἰκοδομῶν ἐν τρισὶν ἡμέραις WH NA28 ] οἰκοδομῶν τρισὶν ἡμέραις Treg; ἐν τρισὶν ἡμέραις οἰκοδομῶν RP § 15:30 καταβὰς WH Treg NA28 ] καὶ κατάβα RP * 15:32 βασιλεὺς WH Treg NA28 ] + τοῦ RP † 15:32 πιστεύσωμεν WH Treg NA28 ] + αὐτῷ RP ‡ 15:32 σὺν WH NA28 ] – Treg RP § 15:33 Καὶ γενομένης WH Treg NA28 ] Γενομένης δὲ RP * 15:34 ἐνάτῃ ὥρᾳ WH Treg NA28 ] ὥρᾳ τῇ ἐνάτῃ RP † 15:34 μεγάλῃ WH Treg NA28 ] + λέγων RP ‡ 15:34 λεμὰ NA28 ] λαμὰ WH Treg; λιμὰ RP § 15:34 ἐγκατέλιπές με WH Treg NA28 ] με ἐγκατέλιπες RP * 15:35 Ἴδε WH Treg NA28 ] Ἰδού RP † 15:36 τις καὶ Treg NA28 ] τις WH; εἷς καὶ RP ‡ 15:36 περιθεὶς WH Treg NA28 ] + τε RP § 15:39 οὕτως WH NA28 ] + κράξας Treg NIV RP * 15:39 οὗτος ὁ ἄνθρωπος WH Treg NA28 ] ὁ ἄνθρωπος οὗτος RP † 15:39 θεοῦ ἦν WH NA28 ] ἦν θεοῦ Treg RP ‡ 15:40 αἷς WH NA28 ] + ἦν Treg RP § 15:40 Μαρία Treg NA28 RP ] Μαριὰμ WH * 15:40 ἡ WH Treg NA28 ] + τοῦ RP † 15:40 Ἰωσῆτος WH Treg NA28 ] Ἰωσῆ RP ‡ 15:41 αἳ WH NA28 ] + καί Treg RP § 15:42 προσάββατον WH NA28 RP ] πρὸς σάββατον Treg * 15:43 ἐλθὼν WH Treg NA28 ] ἦλθεν RP † 15:43 ὁ Treg NA28 RP ] – WH ‡ 15:43 τὸν WH Treg NA28 ] – RP § 15:44 πάλαι NA28 RP ] ἤδη WH Treg * 15:45 πτῶμα WH Treg NA28 ] σῶμα RP † 15:46 σινδόνα WH Treg NA28 ] + καὶ RP ‡ 15:46 ἔθηκεν WH Treg NA28 ] κατέθηκεν RP § 15:46 μνημείῳ Treg NA28 RP ] μνήματι WH * 15:47 ἡ Ἰωσῆτος WH Treg NA28 ] Ἰωσῆ RP † 15:47 τέθειται WH Treg NA28 ] τίθεται RP