2
1 Καὶ ⸀εἰσελθὼν* πάλιν εἰς Καφαρναοὺμ διʼ ⸀ἡμερῶν† ἠκούσθη ὅτι ⸂ἐν οἴκῳ‡ ἐστίν· 2 ⸀καὶ§ συνήχθησαν πολλοὶ ὥστε μηκέτι χωρεῖν μηδὲ τὰ πρὸς τὴν θύραν, καὶ ἐλάλει αὐτοῖς τὸν λόγον. 3 καὶ ἔρχονται ⸂φέροντες πρὸς αὐτὸν παραλυτικὸν* αἰρόμενον ὑπὸ τεσσάρων. 4 καὶ μὴ δυνάμενοι ⸀προσενέγκαι† αὐτῷ διὰ τὸν ὄχλον ἀπεστέγασαν τὴν στέγην ὅπου‡ ἦν, καὶ ἐξορύξαντες χαλῶσι τὸν κράβαττον ⸀ὅπου ὁ παραλυτικὸς κατέκειτο. 5 ⸂καὶ ἰδὼν§ ὁ Ἰησοῦς τὴν πίστιν αὐτῶν λέγει τῷ παραλυτικῷ· Τέκνον, ⸂ἀφίενταί σου* αἱ ⸀ἁμαρτίαι† 6 ἦσαν δέ τινες τῶν γραμματέων ἐκεῖ καθήμενοι καὶ διαλογιζόμενοι ἐν ταῖς καρδίαις αὐτῶν· 7 Τί οὗτος οὕτως λαλεῖ; ⸀βλασφημεῖ‡ τίς δύναται ἀφιέναι ἁμαρτίας εἰ μὴ εἷς ὁ θεός; 8 καὶ ⸀εὐθὺς§ ἐπιγνοὺς ὁ Ἰησοῦς τῷ πνεύματι αὐτοῦ ὅτι ⸀οὕτως* διαλογίζονται ἐν ἑαυτοῖς ⸀λέγει† αὐτοῖς· Τί ταῦτα διαλογίζεσθε ἐν ταῖς καρδίαις ὑμῶν; 9 τί ἐστιν εὐκοπώτερον, εἰπεῖν τῷ παραλυτικῷ· ⸀Ἀφίενταί‡ σου αἱ ἁμαρτίαι, ἢ εἰπεῖν· ⸀Ἔγειρε§ καὶ ἆρον ⸂τὸν κράβαττόν σου* καὶ περιπάτει; 10 ἵνα δὲ εἰδῆτε ὅτι ἐξουσίαν ἔχει ὁ υἱὸς τοῦ ἀνθρώπου ⸂ἐπὶ τῆς γῆς ἀφιέναι ἁμαρτίας† — λέγει τῷ παραλυτικῷ· 11 Σοὶ λέγω, ⸀ἔγειρε‡ ἆρον τὸν κράβαττόν σου καὶ ὕπαγε εἰς τὸν οἶκόν σου. 12 καὶ ἠγέρθη ⸂καὶ εὐθὺς§ ἄρας τὸν κράβαττον ἐξῆλθεν ⸀ἔμπροσθεν* πάντων, ὥστε ἐξίστασθαι πάντας καὶ δοξάζειν τὸν θεὸν λέγοντας ὅτι ⸂Οὕτως οὐδέποτε† εἴδομεν.
13 Καὶ ἐξῆλθεν πάλιν παρὰ τὴν θάλασσαν· καὶ πᾶς ὁ ὄχλος ἤρχετο πρὸς αὐτόν, καὶ ἐδίδασκεν αὐτούς. 14 καὶ παράγων εἶδεν Λευὶν τὸν τοῦ Ἁλφαίου καθήμενον ἐπὶ τὸ τελώνιον, καὶ λέγει αὐτῷ· Ἀκολούθει μοι. καὶ ἀναστὰς ἠκολούθησεν αὐτῷ.
15 Καὶ ⸀γίνεται‡ κατακεῖσθαι αὐτὸν ἐν τῇ οἰκίᾳ αὐτοῦ, καὶ πολλοὶ τελῶναι καὶ ἁμαρτωλοὶ συνανέκειντο τῷ Ἰησοῦ καὶ τοῖς μαθηταῖς αὐτοῦ, ἦσαν γὰρ πολλοὶ καὶ ⸀ἠκολούθουν§ αὐτῷ. 16 καὶ οἱ γραμματεῖς ⸂τῶν Φαρισαίων* ⸀ἰδόντες† ⸂ὅτι ἐσθίει‡ μετὰ τῶν ⸂ἁμαρτωλῶν καὶ τελωνῶν§ ἔλεγον τοῖς μαθηταῖς αὐτοῦ· ⸀Ὅτι* μετὰ τῶν ⸂τελωνῶν καὶ ἁμαρτωλῶν† ⸀ἐσθίει‡ 17 καὶ ἀκούσας ὁ Ἰησοῦς λέγει αὐτοῖς ⸀ὅτι§ Οὐ χρείαν ἔχουσιν οἱ ἰσχύοντες ἰατροῦ ἀλλʼ οἱ κακῶς ἔχοντες· οὐκ ἦλθον καλέσαι δικαίους ἀλλὰ ⸀ἁμαρτωλούς*
18 Καὶ ἦσαν οἱ μαθηταὶ Ἰωάννου καὶ οἱ ⸀Φαρισαῖοι† νηστεύοντες. καὶ ἔρχονται καὶ λέγουσιν αὐτῷ· Διὰ τί οἱ μαθηταὶ‡ Ἰωάννου καὶ οἱ ⸀μαθηταὶ τῶν Φαρισαίων νηστεύουσιν, οἱ δὲ σοὶ μαθηταὶ οὐ νηστεύουσιν; 19 καὶ εἶπεν αὐτοῖς ὁ Ἰησοῦς· Μὴ δύνανται οἱ υἱοὶ τοῦ νυμφῶνος ἐν ᾧ ὁ νυμφίος μετʼ αὐτῶν ἐστιν νηστεύειν; ὅσον χρόνον ⸂ἔχουσιν τὸν νυμφίον μετʼ αὐτῶν§ οὐ δύνανται νηστεύειν· 20 ἐλεύσονται δὲ ἡμέραι ὅταν ἀπαρθῇ ἀπʼ αὐτῶν ὁ νυμφίος, καὶ τότε νηστεύσουσιν ἐν ⸂ἐκείνῃ τῇ ἡμέρᾳ*.
21 ⸀Οὐδεὶς† ἐπίβλημα ῥάκους ἀγνάφου ἐπιράπτει ἐπὶ ⸂ἱμάτιον παλαιόν‡ · εἰ δὲ μή, αἴρει τὸ πλήρωμα ⸀ἀπʼ§ αὐτοῦ τὸ καινὸν τοῦ παλαιοῦ, καὶ χεῖρον σχίσμα γίνεται. 22 καὶ οὐδεὶς βάλλει οἶνον νέον εἰς ἀσκοὺς παλαιούς· εἰ δὲ μή, ⸂ῥήξει ὁ οἶνος* τοὺς ἀσκούς, καὶ ὁ οἶνος ⸂ἀπόλλυται καὶ οἱ ἀσκοί†. ἀλλὰ οἶνον νέον εἰς ἀσκοὺς ⸀καινούς‡
23 Καὶ ἐγένετο ⸂αὐτὸν ἐν τοῖς σάββασιν παραπορεύεσθαι§ διὰ τῶν σπορίμων, καὶ ⸂οἱ μαθηταὶ αὐτοῦ ἤρξαντο* ὁδὸν ποιεῖν τίλλοντες τοὺς στάχυας. 24 καὶ οἱ Φαρισαῖοι ἔλεγον αὐτῷ· Ἴδε τί ⸀ποιοῦσιν† τοῖς σάββασιν ὃ οὐκ ἔξεστιν; 25 καὶ ⸀λέγει‡ αὐτοῖς· Οὐδέποτε ἀνέγνωτε τί ἐποίησεν Δαυὶδ ὅτε χρείαν ἔσχεν καὶ ἐπείνασεν αὐτὸς καὶ οἱ μετʼ αὐτοῦ; 26 ⸀πῶς§ εἰσῆλθεν εἰς τὸν οἶκον τοῦ θεοῦ ἐπὶ Ἀβιαθὰρ ἀρχιερέως καὶ τοὺς ἄρτους τῆς προθέσεως ἔφαγεν, οὓς οὐκ ἔξεστιν φαγεῖν εἰ μὴ ⸂τοὺς ἱερεῖς*, καὶ ἔδωκεν καὶ τοῖς σὺν αὐτῷ οὖσιν; 27 καὶ† ἔλεγεν αὐτοῖς· Τὸ σάββατον διὰ τὸν ἄνθρωπον ἐγένετο ⸀καὶ οὐχ ὁ ἄνθρωπος διὰ τὸ σάββατον· 28 ὥστε κύριός ἐστιν ὁ υἱὸς τοῦ ἀνθρώπου καὶ τοῦ σαββάτου.
* 2:1 εἰσελθὼν WH Treg NA28 ] εἰσῆλθεν RP † 2:1 ἡμερῶν WH Treg NA28 ] + καὶ RP ‡ 2:1 ἐν οἴκῳ WH Treg NA28 ] εἰς οἶκόν RP § 2:2 καὶ WH NA28 ] + εὐθέως Treg RP * 2:3 φέροντες πρὸς αὐτὸν παραλυτικὸν WH NA28 ] πρὸς αὐτὸν φέροντες παραλυτικὸν Treg; πρὸς αὐτὸν παραλυτικὸν φέροντες RP † 2:4 προσενέγκαι WH NA28 ] προσεγγίσαι Treg RP ‡ 2:4 ὅπου WH Treg NA28 ] ἐφʼ ᾧ RP § 2:5 καὶ ἰδὼν WH NA28 ] ἰδὼν δὲ Treg RP * 2:5 ἀφίενταί σου WH Treg NA28 ] ἀφέωνταί σοι RP † 2:5 ἁμαρτίαι WH Treg NA28 ] + σου RP ‡ 2:7 βλασφημεῖ WH Treg NA28 ] βλασφημίας RP § 2:8 εὐθὺς WH Treg NA28 ] εὐθέως RP * 2:8 οὕτως WH Treg NA28 ] + αὐτοὶ RP † 2:8 λέγει WH Treg NA28 ] εἶπεν RP ‡ 2:9 Ἀφίενταί WH Treg NA28 ] Ἀφέωνταί RP § 2:9 Ἔγειρε NA28 ] Ἐγείρου WH Treg; Ἔγειραι RP * 2:9 τὸν κράβαττόν σου WH Treg NA28 ] σου τὸν κράββατον RP † 2:10 ἐπὶ τῆς γῆς ἀφιέναι ἁμαρτίας Treg ] ἀφιέναι ἁμαρτίας ἐπὶ τῆς γῆς WH NA28; ἀφιέναι ἐπὶ τῆς γῆς ἁμαρτίας RP ‡ 2:11 ἔγειρε WH Treg NA28 ] ἔγειραι καὶ RP § 2:12 καὶ εὐθὺς WH Treg NA28 ] εὐθέως καὶ RP * 2:12 ἔμπροσθεν WH NA28 ] ἐναντίον Treg RP † 2:12 Οὕτως οὐδέποτε WH Treg NA28 ] Οὐδέποτε οὕτως RP ‡ 2:15 γίνεται WH NA28 ] γίνεται ἐν τῷ Treg; ἐγένετο ἐν τῷ RP § 2:15 ἠκολούθουν WH Treg NA28 ] ἠκολούθησαν RP * 2:16 τῶν Φαρισαίων WH Treg NA28 ] καὶ οἱ Φαρισαῖοι RP † 2:16 ἰδόντες WH NA28 RP ] καὶ ἰδόντες Treg ‡ 2:16 ὅτι ἐσθίει WH NA28 ] ὅτι ἤσθιεν Treg; αὐτὸν ἐσθίοντα RP § 2:16 ἁμαρτωλῶν καὶ τελωνῶν WH Treg NA28 ] τελωνῶν καὶ ἁμαρτωλῶν RP * 2:16 Ὅτι WH Treg NA28 ] Τί ὅτι RP † 2:16 τελωνῶν καὶ ἁμαρτωλῶν WH NA28 RP ] ἁμαρτωλῶν καὶ τῶν τελωνῶν Treg ‡ 2:16 ἐσθίει WH NA28 ] + καὶ πίνει Treg RP § 2:17 ὅτι WH NA28 ] – Treg RP * 2:17 ἁμαρτωλούς WH Treg NA28 ] + εἰς μετάνοιαν RP † 2:18 Φαρισαῖοι WH Treg NA28 ] τῶν Φαρισαίων RP ‡ 2:18 μαθηταὶ WH Treg NA28 ] – RP § 2:19 ἔχουσιν τὸν νυμφίον μετʼ αὐτῶν WH Treg NA28 ] μεθʼ ἑαυτῶν ἔχουσιν τὸν νυμφίον RP * 2:20 ἐκείνῃ τῇ ἡμέρᾳ WH Treg NA28 ] ἐκείναις ταῖς ἡμέραις RP † 2:21 Οὐδεὶς WH Treg NA28 ] Καὶ οὐδεὶς RP ‡ 2:21 ἱμάτιον παλαιόν WH Treg NA28 ] ἱματίῳ παλαιῷ RP § 2:21 ἀπʼ WH NA28 ] – Treg RP * 2:22 ῥήξει ὁ οἶνος WH Treg NA28 ] ῥήσσει ὁ οἶνος ὁ νέος RP † 2:22 ἀπόλλυται καὶ οἱ ἀσκοί WH Treg NA28 ] ἐκχεῖται καὶ οἱ ἀσκοὶ ἀπολοῦνται RP ‡ 2:22 καινούς WH NA28 ] + βλητέον Treg RP § 2:23 αὐτὸν … σάββασιν παραπορεύεσθαι NA28 ] αὐτὸν … σάββασιν διαπορεύεσθαι WH Treg; παραπορεύεσθαι αὐτὸν … σάββασιν RP * 2:23 οἱ μαθηταὶ αὐτοῦ ἤρξαντο WH Treg NA28 ] ἤρξαντο οἱ μαθηταὶ αὐτοῦ RP † 2:24 ποιοῦσιν WH Treg NA28 ] + ἐν RP ‡ 2:25 λέγει WH Treg NA28 ] αὐτὸς ἔλεγεν RP § 2:26 πῶς WH Treg RP NA28 ] – NIV * 2:26 τοὺς ἱερεῖς WH NA28 ] τοῖς ἱερεῦσιν Treg RP † 2:27 καὶ WH Treg NA28 ] – RP